Reedel sai meie talu rikkamaks veel kolme asuka võrra. Tegin nimelt teoks oma ammuse reisiplaani lõunanaabrite juurde ja tõin sealt kaasa mõned küülikud: isase uus-meremaa punase ja viini siniste paari. Viini sinised on väga head lihaküülikud, kasvavad kiiresti ja  näevad seejuures suurepärased välja. Mul on just siniste küülikute vastu eriline nõrkus ja see värv hakkab mulle järjest enam ka muude elusolendite nagu näiteks kanade juures meeldima. Muidugi lisaks Norra tõugudele, kes on südamelähedased pigem perekondlike sidemete tõttu selle maaga kui välimuse poolest.